Nicholas Owen S.J. under pinlig avhør, gravering av Melchior Küsel fra 1600-tallet
Inngang til prestehull - fra innsiden - i Havrington Hall i Worcestershire, bygd av Nicholas Owen
Edward Oldcorne (hengende) og Nicholas Owen (på strekkbenken) pines, gravering av Gaspard Bouttats fra 1600-tallet.
**Nicholas Owen** (også kalt **«Little John»** eller iblant feilaktig **John Owen**, født ca. 1550 i Oxford, død kanskje 1./2. mars 1606 på The Tower i London) var en engelsk jesuittisk lekbror som bygde en mengde hemmelige prestehull og led døden for sin tros skyld.

Liv og virke
------------

### Bakgrunn

Det er ikke meget man vet om hans barndom, men det som antas er at han ble født i en from katolsk familie i Oxford. To av hans eldre brødre ble prester.

### Prestehull

Nicholas Owen skal ha blitt snekker av yrket, eventuelt murer, og bygde atskillige prestegjemmer for katolske familier i løpet av en trettiårsperiode. Dette var på en tid da katolisismen ble bekjempet i England. Han kalte seg for *Little John* ettersom han ikke var så meget mer til lengden enn en dverg, og han led også av brokk. Til tross for dette arbeidet broder Owen hardt. Han arbeidet alltid alene om kveldene, for å unngå å ble sveket eller forrådt.

Owen arbeidet i mange år for fader Henry Garnet S.J. og han ble opptatt i jesuittordenen som legbror. 

Han ble arrestert første gang enten i 1582 eller 1583, og så igjen i 1594. Han ble imidlertid sluppet ut begge gangene, og fortsatte deretter med sitt arbeide. 

Owen antas å være hjernen bak John Gerards flukt fra Tower of London den 4. oktober 1597. 

Etter at Kruttsammensvergelsen var blitt avslørt før den kom til utførelse i 1605, ble flere jesuitter mistenkte for å stå bak det tiltenkte sprengningsattentatet. 

Broder Owen ble arrestert en siste gang ved Hendlip House i Worcestershire. Han ble først bragt til London-fengselet Marshalsea sør for Themsen, og ble senere flyttet til The Tower. Der ble han utsatt for tortur flere ganger, og han døde som resultat av dette. Det er ikke fullt klarlagt når i 1606.

### Helligkåring

Owen ble helligkåret som en av De førti martyrer fra England og Wales den 25. oktober 1970 av pave Paul VI.

Referanser
----------

1. ↑  «We can learn a lot from St Nicholas Owen, the priest-hole maker | CatholicHerald.co.uk». *CatholicHerald.co.uk* **(engelsk)**. 25. august 2014.
2. 1 2  Angelo Stagnaro: |arkivurl=https://web.archive.org/web/20120218215741/http://www.ncregister.com/site/article/16247 Arkivert 18. februar 2012 hos Wayback Machine. 'Master Illusionist': The Tower of London Is Hallowed for the Blood St. Nicholas Owen Spilled There], National Catholic Register, 14. oktober 2008 . lest 2. april 2013}
3. ↑  Hogge 2005, s. 118 harvnb error: no target: CITEREFHogge2005 (help)
4. ↑  Hogge 2005, s. 364 harvnb error: no target: CITEREFHogge2005 (help)
5. ↑  «John Gerard» **(engelsk)**. The Gunpowder Plot Society. Arkivert fra originalen 9. februar 2012. Besøkt 31. mars 2013.
6. ↑  «Forty Martyrs of England and Wales» **(engelsk)**. Catholic-Forum. Arkivert fra originalen 13. mars 2013. Besøkt 2. april 2013.

Litteratur
----------

* *God's Secret Agents: Queen Elizabeth's Forbidden Priests and the Hatching of the Gunpowder Plot* **(engelsk)**. London: Harper Collins. 2005. ISBN 0060542276.
* Robert Hugh Benson: *Come Rack! Come Rope!* (1912, novelle - her kalles han *Hugh Owen*)
* Catherine Aird: *A Most Contagious Game*, kriminalroman, New York : Doubleday 1967
* David Pirie: *The Dark Water*, Arrow Books 2004

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |